น้ำมันดิบร่วง 1.13 ดอลล์
สัญญาน้ำมันดิบตลาดนิวยอร์กร่วง 1.13 ดอลล์ ที่ 93.51 ดอลลาร์/บาร์เรล หลังโอเปค ,IEA ลดคาดการณ์อุปสงค์
12 เม.ย. 2556

สัญญาน้ำมันดิบตลาดนิวยอร์กร่วง 1.13 ดอลล์ ที่ 93.51 ดอลลาร์/บาร์เรล หลังโอเปค ,IEA ลดคาดการณ์อุปสงค์
สัญญาน้ำมันดิบเวสต์เท็กซัส (WTI) ตลาดนิวยอร์กส่งมอบเดือนพ.ค.ร่วงลง 1.13 ดอลลาร์ ปิดที่ 93.51 ดอลลาร์/บาร์เรล 
ส่วนสัญญาน้ำมันดิบเบรนท์ส่งมอบเดือนพ.ค.ที่ตลาดลอนดอนดิ่งลง 1.52 ดอลลาร์ ปิดที่ 104.27 ดอลลาร์/บาร์เรล
 สัญญาน้ำมันดิบร่วงลงหลังจาก IEA) ปรับลดคาดการณ์ความต้องการน้ำมันทั่วโลกในปีนี้ลงเหลือ 90.58 ล้านบาร์เรลต่อวัน ซึ่งต่ำกว่าการคาดการณ์เมื่อเดือนมี.ค.ถึง 45,000 บาร์เรลต่อวัน 
ขณะเดียวกันโอเปคได้ปรับลดคาดการณ์ความต้องการน้ำมันทั่วโลกในปีนี้เช่นกัน โดยคาดการณ์ว่าความต้องการน้ำมันทั่วโลกในปีนี้จะเพิ่มขึ้นเพียง 800,000 บาร์เรล/วัน ซึ่งน้อยกว่าการคาดการณ์ครั้งที่แล้วประมาณ 40,000 บาร์เรลต่อวัน  เนื่องจากปริมาณการใช้น้ำมันในกลุ่มประเทศที่พัฒนาแล้ว โดยเฉพาะอย่างยิ่งยุโรปและญี่ปุ่น ปรับตัวลดลงมากกว่าที่คาดการณ์ไว้
นอกจากนี้ ราคาน้ำมันยังถูกกดดันหลังจากที่สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบประจำสัปดาห์สิ้นสุดวันที่ 6 เม.ย.เพิ่มขึ้น 250,000 บาร์เรล
การปรับลดคาดการณ์ความต้องการน้ำมันของโอเปค และ IEA ได้สกัดปัจจัยบวกจากรายงานที่ว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 6 เม.ย.ของสหรัฐ ลดลง 42,000 ราย แตะ 346,000 ราย ซึ่งลดลงครั้งแรกในรอบ 4 สัปดาห์ และลดลงมากที่สุดนับตั้งแต่เดือนพ.ย.ปีที่แล้ว นอกจากนี้ ยังเป็นการลดลงมากกว่าที่นักวิเคราะห์คาดว่าจะอยู่ที่ระดับ 365,000 ราย